# Samuel Shashoua

Samuel Shashoua /'sæmjuəl ʃɑːʃwə/ (Chelsea (Londres), 13 de maig de 1999) és un futbolista anglès que ocupa la posició d'extrem al Minnesota United.
Tot i que nascut al barri de Chelsea, és format a les categories inferiors del Tottenham (on va arribar amb deu anys). El 2018 va sortir cedit a l'Atlètic Balears, de Segona B, i després d'una bona temporada sortí lliure per signar amb el CD Tenerife, de Segona A. No obstant això, una lesió li impedí de començar la temporada 2019/20, i el gener de 2020 va partir cedit altra vegada a l'Atlètic Balears, club en el qual milita actualment. Pel que fa a l'estil de joc, és un extrem ràpid i desequilibrant, incisiu a l'u contra u, amb capacitat golejadora i sobretot d'assistent.
No va arribar a debutar mai amb el primer equip del Tottenham, però hi va anar convocat en el Leicester - Tottenham corresponent a la 37ª jornada de la Premier League 2016-17, que acabà amb 1-6.
Pel que fa a la selecció nacional, ha estat internacional sub-17 per Anglaterra, amb la qual ha disputat set partits i marcat dos gols a l'Eurocopa sub-17 de 2016 i la seva fase de classificació; i també ha estat internacional sub-18 per Anglaterra, amb la qual ha disputat amistosos.
Compta amb la doble nacionalitat veneçolana, atès que és fill de pare anglès i de mare veneçolana. És per això que té el castellà com a llengua habitual, i per aquest motiu va optar per emprendre la carrera professional a l'estat espanyol. Ha declarat que els seus referents futbolístics són Andrés Iniesta i Philippe Coutinho.

## Estadístiques

Actualitzat el gener de 2020
| Club | Temporada | Nivell | Lliga | Lliga | Copa Nacional | Copa Nacional | Altres | Altres | Total | Total |
| Club | Temporada | Nivell | Part. | Gols | Part. | Gols | Part. | Gols | Part. | Gols |
| Tottenham Hotspur Academy | 2016/17 | U18 Premier League (sub-18) | 23 | 13 | 3 | 0 | 6 | 1 | 32 | 14 |
| Tottenham Hotspur Academy | 2016/17 | Premier League 2 (sub-23) | 4 | 1 | - | - | - | - | 4 | 1 |
| Tottenham Hotspur Academy | 2017/18 | Premier League 2 (sub-23) | 14 | 2 | 3 | 1 | 8 | 1 | 25 | 4 |
| Tottenham Hotspur Academy | Total | - | 41 | 16 | 6 | 1 | 14 | 2 | 61 | 19 |
| Atlètic Balears (cessió) | 2018/19 | Segona B | 38 | 6 | - | - | - | - | 38 | 6 |
| CD Tenerife | 2019/20 | Segona A | 0 | 0 | 0 | 0 | - | - | 0 | 0 |
| Atlètic Balears (cessió) | 2019/20 | Segona B | En curs | En curs | En curs | En curs | En curs | En curs | - | - |
| Total carrera | Total carrera | Total carrera | 79 | 22 | 6 | 1 | 14 | 2 | 99 | 25 |

## Referències

* 1 2 3 Cabot, Ricard «Shashoua ya viste de blanquiazul». Diario de Mallorca, 04-09-2018 [Consulta: 29 febrer 2020].
* 1 2 Ramos, Juanjo «Shashoua, una promesa para reforzar el ataque del Tenerife». El Día, 24-08-2018 [Consulta: 29 febrer 2020].
* ↑ Ruiz, J «Shashoua, un fichaje por descubrir». El Día, 10-10-2019 [Consulta: 29 febrer 2020].
* ↑ Fernández, F «Samuel Shashoua regresa al Atlético Baleares». Última Hora, 14-01-2020 [Consulta: 29 febrer 2020].
* 1 2 3 Ferragut, Pau «Shashoua llega al rescate de Mandiola». Diario de Mallorca, 27-08-2018 [Consulta: 29 febrer 2020].
* ↑ Padilla, Luis «Shashoua ficha por el Tenerife para las tres próximas temporadas». Marca, 23-08-2019 [Consulta: 29 febrer 2020].
* ↑ «Player profile». Transfermarkt. [Consulta: 29 febrer 2020].
* ↑ «Profile». SoccerWay. [Consulta: 29 febrer 2020].
* ↑ Partits a la FA Youth Cup (anàloga a la FA Cup).
* 1 2 Partits a la Lliga Juvenil de la UEFA.
* ↑ Partits a la Football League Trophy.

## Enllaços externs

* Perfil a Transfermarkt
* Perfil a SoccerWay